Legal Document

Category: 41

Text:
183. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.30962 της 24/27 Απρ. 1989 (ΦΕΚ Β΄ 315) Χρόνος καταβολής ειδικού εποχιακού βοηθήματος Νόμ. 1836/89. Έχοντας υπόψη: 1.Τις διατάξεις του Νόμ. 1558/1985 «Κυβέρνηση και Κυβερνητικά Όργανα». 2.Τις διατάξεις του Νόμ. 1836/1989 «Προώθηση της απασχόλησης και επαγγελματικής κατάρτισης και άλλες διατάξεις». 3.Την αριθ. 32702/30.11.88 απόφασή μας «Ειδικό εποχιακό βοήθημα στους οικοδόμους». 4.Την αριθ. 30659/31.3.1989 απόφασή μας «Ειδικό εποχιακό βοήθημα προς ομοειδείς επαγ/κές κατηγορίες (εκτός οικοδόμων) και ειδικό βοήθημα προς μεμονωμένους ασφαλισμένους» όπως τροποποιήθηκε μεταγενέστερα. 5.Την αριθ. 1532/25.4.1989 απόφαση του Δ.Σ. του ΟΑΕΔ (αριθ. συνεδριάσεως 20/25.4.89) που μας υποβλήθηκε με το αριθ. 112635/26.4.89 έγγραφο του Οργανισμού, αποφασίζουμε: Σελ. 98,706(δ) Τεύχος 1294- Σελ. 76 Ι.Στις ομοειδείς επαγγελματικές κατηγορίες της παρ. 1 του άρθρ. 22 του Νόμ. 1836/89, εκτός των οικοδόμων, λατόμων, ασβεστοποιών και υδραυλικών, το ειδικό εποχιακό βοήθημα καταβάλλεται μια φορά το έτος κατά το από 1η Μαΐου έως 20 Δεκεμβρίου χρονικό διάστημα. Ο έλεγχος των προϋποθέσεων καταβολής του βοηθήματος διενεργείται κατά το διάστημα από 1η Φεβρουαρίου έως 31 Μαρτίου κάθε έτος. Ειδικά για το βοήθημα του έτους 1989 ο έλεγχος των προϋποθέσεων θα πραγματοποιηθεί κατά την περίοδο καταβολής του βοηθήματος. ΙΙ.Για την καταβολή του ειδικού βοηθήματος της παρ. 6 του άρθρ. 22 του Νόμ. 1836/1989 δεν απαιτείται, κατά την περίοδο της «πρώτης εφαρμογής» της με αριθ. 30659/31.3.89 απόφασή μας, που είναι το διάστημα των έξι μηνών, η συνδρομή στο πρόσωπο του ανέργου της ιδιότητας του ασφαλισμένου. ΙΙΙ.Κατά τα λοιπά ισχύουν οι διατάξεις του άρθρ. 22 του Νόμ. 1836/1989 και της αριθ. 30659/1989 απόφασής μας, όπως αυτή τροποποιήθηκε με την αριθ. 30902/1989 όμοια. Η απόφαση αυτή, που κοινοποιείται για εκτέλεση, να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω απόφαση κυρώθηκε από τότε που εκδόθηκε από την παρ. 2 του άρθρ. 25 του Νόμ. 1876/7-8 Μαρτ. 1990 (ΦΕΚ Α΄ 27), κατωτ. σελ. 146,21.